open-index/open-wikipedia-markdown huggingface dataset:
פרטראקוש

**פרטראקוש** (בהונגרית: **Fertőrákos**) הוא כפר במחוז גיור-מושון-שופרון, שבצפון-מערב הונגריה.
בפרטראקוש חיו תשעה יהודים בשנת 1880 ושני יהודים בשנת 1910.

## קישורים חיצוניים

*  

## הערות שוליים

קטגוריה:הונגריה: כפרים
המטבעה הלאומית של מקסיקו

**לה קאסה דה מונדה דה מקסיקו** הוא המטבעה הלאומית של מקסיקו והוא נחשב למטבעה הוותיקה ביותר ביבשת אמריקה.

המטבעה המקסיקנית הוקמה בשנת 1535 על ידי המשנה למלך הספרדי אנטוניו דה מנדוסה על פי צו מהכתר הספרדי ליצור את המטבעה הראשונה ביבשת אמריקה. מטבעות הכסף של המטבעה ויורשו, פסו מקסיקני, הופצו באופן נרחב ביבשת אמריקה ואסיה עד המאה ה-19 והמטבעה הייתה לבסיס המטבעות הלאומיים המודרניים של מדינות רבות באזורים אלה בעולם, כולל דולר אמריקני, ין יפני ורנמינבי.

מאז 1983 מיוצרים מטבעות רק בסן לואיס פוטוסי. המטה העתיק הוא כיום מוזיאון לאומי לתרבויות (Museo Nacional de las Culturas) במקסיקו סיטי. הלקוח העיקרי של הוא בנק מקסיקו. מאז 13 בינואר 2014 מנכ"ל המטבעה הוא גיירמו הופקינס גאמז.

ב-6 באוגוסט 2019 חנות של המודעה נשדדה על ידי 3 שודדים שנטרלו את המאבטח והצליחו לגנוב מטבעות ושעונים בשווי 2 מיליון דולר (כ-50 מיליון פסו).

## ראו גם

* פסו מקסיקני

## קישורים חיצוניים

*  

## הערות שוליים

קטגוריה:מקסיקו: כלכלה
קטגוריה:מטבעות (מוסדות)
אבינו (סרט)

**אבינו** (באנגלית: **The Bouncer**) הוא סרט פשע ישראלי משנת 2016, בכתיבתו ובבימויו של מני יעיש, עם מוריס כהן, רותם זיסמן כהן ואלון דהן בתפקידים הראשיים. העלילה היא על זוג נשוי שרוצה להביא ילד לעולם. הגבר רוצה להיות אב ומבקש את עזרת אבינו שבשמיים ומכאן שם הסרט.
## תקציר העלילה
עובדיה (מוריס כהן) הוא בעל חברה קטנה להובלות. להשלמת הפרנסה הוא עובד כשומר במועדון הלילה "שמיים" המנוהל על ידי מיקי מכלוף (חיים זנאתי) ואחיו ויקטור (ויקטור מימון) וחזי (יעקב זדה דניאל).

עובדיה נשוי לרחל (רותם זיסמן כהן) העובדת כקופאית. הם מנסים חמש שנים להיכנס להריון. למרות טיפולי הפוריות ולמרות פניה לרב ותפילות לאבינו שבשמיים הם לא מצליחים.

למועדון שמיים מגיעים מידי לילה העבריין שלום רוזנטל (אלון דהן) ויד ימינו רמי (הרצל טובי). שלום עוסק בחלוקת סמים, הלוואות בשוק האפור, סחר ברכוש גנוב ועוד. בשירותים במועדון מוכר עוזרו, רומנו (דורון בן-דוד), סמים לכל מי שרוצה.

שלום מבחין בכושרו האלים של עובדיה לסלק מתפרעים במועדון. הוא מנסה לרתום אותו לשרותו כגובה חובות ומבטיח לו משכורת בסכום עתק אבל עובדיה מסרב.

כישלונות טיפולי הפוריות מובילים למתח בן שני בני הזוג. עובדיה מחליט להמשיך את הטיפולים במרפאה פרטית שם מבטיחה לו הרופאה (יעל הדר) הצלחה. עובדיה זקוק לכסף כדי לממן את הטיפולים ואז הוא נשבר ומסכים לעבוד בשביל שלום.

עובדיה הוא לא אלים מטבעו אך נאלץ כעת לפעול באלימות קשה נגד אנשים שחייבים כסף לשלום. לאט לאט הוא נכנס לעולם הפשע. כאשר הוא מתבקש "לכסח את הצורה" לנהג מונית מבוגר (אברהם סלקטר) הוא מרחם עליו ומשחרר אותו בהוראה ש"ייעלם".

רחל נכנסת להריון ועובדיה נתון כבר לחסדיו של שלום הכופה עליו באיומים את רצונו. שלום רוצה להשתלט באלימות על המועדון של האחים מכלוף. הוא פוקד על עובדיה להשאיר את דלת המועדון האחורית פתוחה לאחר יציאת הבליינים, כדי שיוכל לחדור למועדון ולחסל את כל האחים מכלוף.

עובדיה נמצא במשבר איום, מצד אחד אינו רוצה לבגוד במעבידיו ומצד שני רוצה לסיים את ההריון של אשתו. ההחלטה שלו מובילה לסוף טרגי.

## פרסים
מוריס כהן זכה בפרס אופיר לשחקן הראשי הטוב ביותר ובפרס השחקן הראשי הטוב ביותר בפסטיבל הקולנוע ירושלים, שירה ארד זכתה בפרס אופיר לעריכה הטובה ביותר.

הסרט היה מועמד לעוד עשרה פרסי אופיר.

## שחקנים

## קישורים חיצוניים

* 
* קדימון לסרט אבינו, באתר יוטיוב
* מאחורי הקלעים של אבינו, באתר יוטיוב
* 
* 

## הערות שוליים

קטגוריה:סרטי 2016
קטגוריה:סרטי פשע ישראליים
קטגוריה:סרטים בעברית
קטגוריה:סרטים ישראליים משנת 2016
מיל מי-6

**מיל מי-6** או **מי-6** (באנגלית: **Mil Mi-6**, ברוסית: **Ми-6**. קוד נאט"ו: **הוּק** – Hook) הוא מסוק תובלה כבד סובייטי ואחר כך רוסי, שתוכנן ויוצר על ידי מפעל המסוקים של מוסקבה ע"ש מ.ל. מיל, כיום יצרנית המסוקים הרוסית מיל.

המסוק יוּצר במספרים גדולים לשימושים צבאיים ואזרחיים, והיה המסוק הגדול ביותר שיוּצר עד שהמסוק מיל מי-26 הוכנס לייצור בשנת 1980.

[ימין|ממוזער|300px|מסוק Mi-6 במוזיאון [חיל האוויר המצרי, בסיס חיל האוויר אלמאזה , קהיר.]]

## קישורים חיצוניים

## הערות שוליים

קטגוריה:קצרמר ברית המועצות
קטגוריה:קצרמר רוסיה
קטגוריה:מסוקי תובלה
קטגוריה:אמצעי לחימה סובייטיים
קטגוריה:מסוקי מיל
קטגוריה:אמצעי לחימה במלחמת יום הכיפורים
יחסי ונואטו–צרפת

**יחסי ונואטו–צרפת** מתייחסים ליחסים הנוכחיים וההיסטוריים בין רפובליקת ונואטו לרפובליקה הצרפתית.

## היסטוריה
בשנת 1906 הוחלט על שלטון משותף של בריטניה וצרפת בוונואטו, בשנת 1980 הם העניקו לה את עצמאותה. היחסים בין צרפת וונואטו התנדנדו על ידי סדרת משברים בשנות ה-80, והתערערו לחלוטין בכמה הזדמנויות, כאשר ונואטו גירשה את שגריר צרפת בשנת 1981, בשנת 1984 ובשנת 1987. בשנת 1980, ונואטו גינתה את הניסויים הגרעיניים של צרפת בפולינזיה הצרפתית. בשנת 1985, האונייה ריינבו וורייר של גרינפיס התקבלה על ידי ממשלת וולטר ליני בפורט וילה, ופקיד בכיר מוונואטו אף נותר על סיפונה במהלך מסע המחאה של הספינה למורורואה. לאחר הטבעת האונייה ריינבו וורייר באוקלנד האשים ליני את צרפת בגלוי כי ביצעה "מעשה טרור". היחסים השתפרו משנות ה-90 ואילך, והיום, צרפת מספקת סיוע בפיתוח ונואטו. שתי המדינות חולקות גם יחסים כלכליים ותרבותיים טובים; שתי המדינות חברות בארגון הבינלאומי של לה פרנקופוני.

## נציגויות דיפלומטיות
ונואטו מחזיקה בצרפת קונסוליה בפריז בלבד. מאידך, צרפת מחזיקה בוונואטו שגרירות בפורט וילה בלבד.

## קישורים חיצוניים

* יחסי ונואטו–צרפת באתר משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
החבילה (סרט, 2018)

**החבילה** (באנגלית: **The Package**) הוא סרט קומדיה שחורה אמריקאי של נטפליקס. הוא עלה לשירות ההזרמה של החברה ב-10 באוגוסט 2018.

## עלילה
חבורת נערים יוצאת לקמפינג בטבע. כשהם משתכרים, אחד מהם חותך בטעות את איבר מינו. התאונה המצערת גוררת את החבורה למסע נגד הזמן, בניסיון להציל את איבר המין של חברם.

## שחקנים
* דניאל דוהני – שון פלויד
* ג'רלדין ויסוונאת'ן – בקי אבלר
* סיידי קאלבנו – שרה
* לוק ספנסר רוברטס – דוני
* אדווארדו פרנקו – ג'רמי אבלר
* אלכסנדר קלוורט – צ'אד
* בלייק אנדרסון – חייל רד-נק
* שוגר לין בירד – שריל
* מייקל אקלונד – פקיד בתחנת דלק
* גארי ג'ונס – דוקטור טרימבל

## הפקה
בינואר 2017 הודיעה נטפליקס כי תפיק את התסריט לסרט "אמוג'י חציל" שכתבו קווין בורוס ומאט מידר.

ביולי 2017 נודע כי במאי הסרט יהיה ג'ייק שימנסקי.

באוגוסט 2017 לוהקו השחקנים דניאל דוהני, ג'רלדין ויסוונאת'ן, סיידי קאלבנו, לוק ספנסר רוברטס ואדווארדו פרנקו, ושם הסרט שונה ל"החבילה".

הסרט עלה לשירות ההזרמה של נטפליקס ב-10 באוגוסט 2018.

## קישורים חיצוניים

## הערות שוליים

קטגוריה:נטפליקס: סרטים
קטגוריה:סרטים באנגלית
קטגוריה:סרטי 2018
קטגוריה:סרטי קומדיה שחורה אמריקאיים
מואמר אקסוי

**מואמר אקסוי** (בטורקית: **Muammer Aksoy**; 1917 – 31 בינואר 1990) היה פוליטיקאי, עיתונאי ומשפטן טורקי, שנרצח על ידי פעילים איסלמיים.

## ביוגרפיה
מואמר אקסוי נולד באיבראדה למשפחת חבר פרלמנט. בשנת 1939 הוא סיים לימודי משפטים באוניברסיטת איסטנבול ובשנת 1950 קיבל תואר דוקטור מאוניברסיטת ציריך.

לאחר חזרתו לטורקיה הוא התחיל ללמד באיסטנבול ובאנקרה. בשנת 1957 הוא עזב את האוניברסיטה בה לימד, לאור השפעת הממשל על החופש באוניברסיטה, והחל בפעילות פוליטית בהצטרפו למפלגת העם הרפובליקאית. לאחר הפיכה צבאית של בשנת 1960 הוא חזר לאוניברסיטה והתמנה לפרופסור. הוא היה בין מכיני החוקה החדשה ובשנת 1977 נבחר לאספה הלאומית הגדולה של טורקיה. לאחר הפיכה צבאית של שנת 1980 הוא חזר לתחום המשפטי.

בשנת 1989 מואמר אקסוי היה שותף ביחד עם בהריה איצ'וק להקמת ארגון לקידום רעיונות של מוסטפא כמאל אטאטורק. הוא גם כתב מאמרים בנושאים שונים בעיתונות המקומית.

בערב 31 בינואר 1990 הוא נרצח מול ביתו על ידי ארגון אסלאמי. מספר פעילים, שניסו לקדם את חקירת הרצח נהרגו תוך מספר שנים.

## קישורים חיצוניים

* קורות חיים

קטגוריה:בוגרי אוניברסיטת איסטנבול
קטגוריה:בעלי תואר דוקטור מאוניברסיטת ציריך
קטגוריה:פוליטיקאים טורקים
קטגוריה:עיתונאים טורקים
קטגוריה:קורבנות רצח בטורקיה
קטגוריה:סגל אוניברסיטת אנקרה
קטגוריה:טורקים שנולדו ב-1917
קטגוריה:טורקים שנפטרו ב-1990
רבלה (ארץ חמת)

**רבלה** היא עיר בארץ חלב במערב סוריה, המוזכרת בתנ"ך כמקום מפקדתם של פרעה נכה ונבוכדנצר.

## אזכורים
בכלח נמצא מכתב ששלח המושל האשורי ברבלה אל מלך אשור. במכתב זה מוזכרת רבלה בסמיכות לקדש.

על יהואחז בנו של יאשיהו מסופר בתנ"ך:
:"בן עשרים ושלש שנה יהואחז במלכו ... ויאסרהו פרעה נכה ברבלה בארץ חמת"

לאחר מכן מסופר על צדקיהו בעת חורבן בית ראשון:
:"וירדפו חיל כשדים אחר המלך וישגו אתו בערבות ירחו וכל חילו נפצו מעליו. ויתפשו את המלך ויעלו אתו אל מלך בבל רבלתה וידברו אתו משפט. ואת בני צדקיהו שחטו לעיניו ואת עיני צדקיהו עור ויאסרהו בנחשתים ויבאהו בבל."

### הרבלה מקדם לעין

השם "רבלה" מופיע פעם אחת נוספת בתנ"ך בתיאור גבולות ארץ ישראל בפרשת מסעי, שם כתוב:
:" וירד הגבל משפם הרבלה מקדם לעין וירד הגבול ומחה על כתף ים כנרת קדמה"

הדיעות חלוקות האם רבלה זאת היא רבלה בארץ חמת או רבלה אחרת. היו שזיהו את "רבלה מקדם לעין" עם רבלה בארץ חמת ובהתאם זיהו את "העין" באזור חמת. אחרים טענו שלא ייתכן שרבלה בארץ חמת, הנמצאת צפונית ללבוא חמת תהיה זהה עם רבלה מקדם לעין הנמצאת דרומית ללבוא חמת. בנוסף, הפנו לכך שהתנ"ך מדגיש שוב ושוב שרבלה היא בארץ חמת, ומכאן שסביר שהייתה עוד "רבלה" במקום אחר. היו שטענו שיש לקרוא את "הרבלה" בפסוק כתואר של שפם, כלומר מדובר בשפם במחוז רבלה, ועל כן רבלה היא אכן רבלה של חמת.

## במקורות יהודיים
בתלמוד בבלי מובא מימרא של רבי אבהו שרבלה היא אנטוכיה ובתלמוד ירושלמי ובמדרש רבה מזוהה רבלה עם "דפני של אנטוכיא".

רש"י כותב שרבלה הייתה על הגבול הצפוני של ארץ ישראל. על הפסוק ביחזקאל: "בַּחֶרֶב תִּפֹּלוּ עַל גְּבוּל יִשְׂרָאֵל אֶשְׁפּוֹט אֶתְכֶם וִידַעְתֶּם כִּי אֲנִי ה'", הוא כותב: "בסוף הגבול והיא רבלה ארץ חמת היא אנטוכיא שם נשפט צדקיהו ביד נבוכדנצר כמו שנאמר בספר (מלכים ב כה) שם שחט את בניו שם נקר את עיניו והיא סוף הגבול שנאמר במרגלים ובכמה מקומות עד לבא חמת".

## זיהוי

רבלה מזוהה בתל זראעה, על הגדה המזרחית של האורונטס, 800 מטר צפונית מזרחית לכפר רבלה, הנמצא כ-34 ק"מ מדרום לחומס, וכ-12 קילומטר דרומית לקדש המזוהה בתל נבי מנד. זיהוי זה נסמך על שם הכפר רבלה המשמר את השם רבלה. התל חולש על דרך האורך הראשית של בקעת הלבנון.

יש המזהים את תל זראעה גם עם "שבתן" המוזכרת בתיאורים של קרב קדש.

בזכרונותיו של קלוד קונדר הוא כתב על ביקורו בכפר רבלה שאין בכפר עתיקות וכך גם כתב עוד קודם לכן יוסיאס פורטר .

בסקרים ארכאולוגיים בתל נמצאו חרסים המתוארכים למן תקופת הברונזה התיכונה ועד תקופת הברזל. כיום על התל נמצא בית קברות.

עמנואל וליקובסקי חלק על הזיהוי המקובל של רבלה ליד הכפר רבלה וטען שרבלה נמצאת בתל נבי מנד, המזוהה לרוב כקדש.

## הערות שוליים

קטגוריה:יישובי המקרא
קטגוריה:חמת
גביע המדינה בכדורגל נשים 2019/2020

**[[גביע המדינה בכדורגל נשים]]** לעונת 2019/2020 הייתה התחרות ה-22 מאז היווסדה. משחקי התחרות החלו ב-17 בדצמבר 2019 אך התחרות הופסקה בעקבות התפרצות נגיף הקורונה בישראל ולא חודשה לאחר מכן.

בתחרות השתתפו 8 קבוצות ליגת העל, 6 מתוך 10 קבוצות מהליגה הלאומית ולראשונה גם 4 מתוך 10 קבוצות מהליגה הארצית.

## סיבוב ראשון
בסיבוב הראשון השתתפו 3 מקבוצות הליגה הארצית ו-3 קבוצות מהליגה הלאומית. שאר המשתתפות מהליגות הלאומית והארצית עלו באופן אוטומטי לשמינית הגמר.

## שמינית הגמר
אל שמינית הגמר העפילו 3 הקבוצות שניצחו בסיבוב הראשון, קבוצת ליגה ארצית אחת ושלוש קבוצות ליגה לאומית שעלו באופן אוטומטי וכן 7 קבוצות מליגת העל שהצטרפו בשלב זה.
סיבוב הגביע הזה נערך ב-24 בפברואר 2020.

## רבע הגמר
אל רבע הגמר העפילו 7 הקבוצות שניצחו בשמינית הגמר והפועל רעננה מליגת העל שקיבלה בהגרלה כרטיס חופשי לשלב זה. סיבוב גביע זה היה צפוי להיערך ב-23 באפריל 2020 אך לא התקיים במועד זה בעקבות התפרצות נגיף הקורונה בישראל.

## ראו גם
* עונת 2019/2020 בליגת העל בכדורגל נשים
* גביע המדינה בכדורגל 2019/2020

## קישורים חיצוניים
* עונת 2019/2020 בגביע המדינה בכדורגל נשים, באתר ההתאחדות לכדורגל בישראל

## הערות שוליים

קטגוריה:2019 בישראל: כדורגל
קטגוריה:2020 בישראל: כדורגל
קטגוריה:תחרויות כדורגל ב-2019
קטגוריה:תחרויות כדורגל ב-2020
קטגוריה:גביע המדינה בכדורגל נשים
קטגוריה:אירועי ספורט שהושפעו ממגפת הקורונה
שיט הדלעות של וינדזור

שמאל|ממוזער|מתחרה בתחרות השיט
ממוזער|שמאל|מתחרה בתחרות השיט
**שיט הדלעות של וינדזור** (באנגלית: **Windsor Pumpkin Regatta**) הוא שיט תחרותי המתרחש מדי שנה באוקטובר באגם פיסקוויד שבעיר וינדזור הממוקמת בנובה סקוטיה שבקנדה.

## המסלול
אורכו של המסלול הוא 800 מטרים, והשיט בו מותר בסירות העשויות מדלעת בצבעים בהירים בלבד.

## היסטוריה
התחרות יוסדה בשנת 1999 על ידי דני דיל, שהיה בנו של הווארד דיל, מגדל דלעות ענקיות.

בשנים 1999–2007 שלט בתחרות החקלאי ליאו סווינמר, עם תשעה ניצחונות רצופים. בשעת הניצחון האחרון שלו, ב-14 באוקטובר 2007, היה סווינמר בגיל 73.

התחרות זכתה לפרסום רב בשנת 2005 לאחר שמרתה סטיוארט הודיעה כי תשתתף בה, אך השתתפותה נמנעה לבסוף בשל הפרשה הפלילית בה הסתבכה.

בשנת 2008 כבר היו בתחרות 60 מתחרים ולמעלה מ-10,000 צופים.

## תחרויות נוספות
התחרות גרמה לתחרויות נוספות דומות כשהמפורסמות שבהן הן התחרות שנערכת באוניברסיטת ויסקונסין–מדיסון מדי שנה משנת 2005, וכן תחרות הנערכת באגם בעיר קולצ'סטר שבורמונט.

## קישורים חיצוניים

## הערות שוליים

קטגוריה:מרוצים
קטגוריה:תחרויות ספורט בקנדה
קטגוריה:נובה סקוטיה
קטגוריה:תחרויות ספורט מים
ג'ימי קול

**ג'ימי קול** (באנגלית: **Jimmy Two-Shoes**) היא סדרת טלוויזיה קנדית מונפשת, מסוגת קומדיה ופנטזיה אורבנית, אשר נוצרה על ידי אדוארד קיי ושון סקוט, שאחרון גם ביים אותה יחד עם קייל מרשל. הסדרה הופקה על ידי Breakthrough Entertainment, Mercury Filmworks ו-Elliott Animation (עונה 2).

הסדרה שודרה במקור בארצות הברית בערוץ דיסני XD החל מ-13 בפברואר 2009 עד 15 ביולי 2011. בקנדה הסדרה שודרה בערוץ Teletoon החל מ-21 במרץ 2009 עד 5 באפריל 2012. בישראל הסדרה שודרה בדיבוב עברי בערוץ דיסני בין השנים 2009–2011. לסדרה הופקו שתי עונות בעלות 52 פרקים באורך 22 דקות, כאשר כל פרק מחולק לשני פרקים משניים באורך 11 דקות.

דמויות הסדרה הופיעו בעונה השלישית של השעשועון "Skatoony" לצד דמויות מהזיכיון "אי-שרדות".

## תקציר העלילה
הסדרה עוקבת אחר ג'ימי קול, נער בן 14 שמנסה להפוך את החיים למצחיקים וכיפים בעיר קריית סבל, העיר הכי משעממת בעולם שנשלטת על ידי לושיוס היינוס השביעי. ג'ימי קול לא עושה זאת לבד, אלא בעזרת חבריו - הלואיז קול וביזי היינוס.

## דמויות
* **ג'ימי קול** – הדמות הראשית של הסדרה. נער בן 14 בעלת שמחת חיים רבה.
* **ביזי היינוס** – אחד מחבריו הטובים של ג'ימי ובנו של לושיוס. מפלצת אדומה ענקית בגיל העשרה.
* **הלואיז** – נערה נמוכה סופר אינטליגנטית ועם זאת הרסנית. אחת החברות הכי טובות של ג'ימי. עובדת בתור מדענית בשביל לושיוס.
* **לושיוס היינוס השביעי** – השליט של העיר קריית סבל. אביו של ביזי.
* **סמי גארווין** – עוזרו של לושיוס. הוא ביישן ורגיש, אך עם זאת הוא מעוניין לקבל תהילה.
* **סרבי** – חיית המחמד של ג'ימי. 
* **ג'אז** – אישה כחולה עם אפרו בלונדיני. בת הזוג של לוסיוש, אף על פי שלא סובלת אותו.
* **סאפי** – ציקלופית כתומה. בת זוגו שלי ביזי החל מהעונה השנייה.

## מדבבים
הדיבוב העברי בוים על ידי גדי לוי, והופק על ידי אסנת סדן.

בנוסף דיבבו בדיבוב העברי גדי לוי, גילן שחף, טליה ברקאי, יורם יוספסברג, עדי קוזלובסקי ושמחה ברבירו.

## שידור

## פיילוט
פיילוט הסדרה שאורכו כ-6 דקות הופק בשנת 2006, כאשר לפיו הסדרה הייתה מיועדת במקור לקהל בוגר ולא לילדים. בקונספט המקורי הסדרה מתרחשת בגיהנום, ולא בעיר קריית סבל, כאשר לדמויות יש תכונות דומות אך קצת שונות מאלה שהיו להן בסופו של דבר. הפיילוט מתחיל כאשר ג'ימי קול עוזר לגברת זקנה לחצות את הכביש. הגברת מפילה את הארנק שלה, וכשג'ימי מרים אותו בשבילה דורס אותו אוטובוס. לאחר מכן הוא מת בבית החולים ונשלח לגיהנום מפני שנחשב בטעות כגנב, שם הוא מנסה להפוך את החיים לכיפים. ב-5 במאי 2025 הפיילוט עלה ליוטיוב, כאשר עד אז נחשב למדיה אבודה. הפיילוט פורסם על ידי אדוארד קיי, אחד מיוצרי הסדרה, לאחר שאדם לא ידוע הניח העתק שלו ב-DVD בכניסה לביתו.

## מועמדויות

## קישורים חיצוניים
* 

## הערות שוליים

קטגוריה:סדרות טלוויזיה קנדיות לילדים
קטגוריה:סדרות הנפשה קנדיות
קטגוריה:סדרות קומדיה קנדיות
קטגוריה:סדרות פנטזיה קנדיות
קטגוריה:סדרות טלוויזיה קנדיות שעלו לשידור בשנות ה-2000
קטגוריה:ערוץ דיסני: תוכניות וסדרות
קטגוריה:תוכניות טלוויזיה באנגלית
ענישה גופנית בבית הספר

[250px|ממוזער|שמאל|[קריקטורה משנת 1849 המציגה ענישה גופנית של תלמידים]]
**ענישה גופנית בבתי ספר** היא מקרה פרטי של ענישה גופנית לשם השלטת משמעת. 

הענישה הגופנית בבתי הספר לבשה צורות שונות לאורך ההיסטוריה, וברוב המקרים הוטלה על תלמידים סוררים על ידי מורה או מנהל בית ספר, ושימשה למטרת השלטת משמעת. השיטות הנפוצות ביותר היו הכאת התלמיד הסורר באמצעות סרגל על כף היד או הלקאתו בעזרת מקל בישבנו. 

עד אמצע המאה העשרים, ענישה גופנית בבתי ספר הייתה קיימת וחוקית כמעט בכל מדינות העולם. ענישה מסוג זה עדיין חוקית במספר מצומצם של מדינות, בהן מדינות מסוימות בארצות הברית, סינגפור, מלזיה, קוריאה הדרומית, וקיימת בפרקטיקה (אם כי לא מבחינה חוקית) במספר מדינות נוספות כגון סין, יפן, ורוב מדינות אפריקה. 

בשנת 1982 פסק בית הדין האירופי לזכויות אדם שענישה גופנית של תלמידים בניגוד לרצון הוריהם, שהייתה נהוגה בבתי הספר בבריטניה, היא הפרה של אמנת זכויות האדם, ועלולה לחנך את הילד בצורה מנוגדת לרצונם ואמונתם של הוריו.

בישראל נהגה ענישה גופנית בבתי ספר. בשנת 1985 קבעה שופטת בית המשפט השלום דבורה ברלינר: "נראה לי כי יש לאפשר למורה לשמור על משמעת בכיתתו ואם הדבר כרוך במקרים נדירים במתן סטירה או אקט גופני דומה כי אז אין מקום להוקיע את המורה על כך." בהמשך השתנתה המדיניות, וכיום מדינת ישראל אוסרת כל ענישה גופנית של תלמידים. 

## קישורים חיצוניים
* 

## הערות שוליים

קטגוריה:ענישה גופנית
קטגוריה:חינוך
סימפוניה ברה מינור (פרנק)

**הסימפוניה ברה מינור** היא יצירה תזמורתית הנחשבת למפורסמת ביותר מבין יצירותיו של המלחין הצרפתי סזר פרנק. יצירה זו היא הסימפוניה היחידה שנכתבה על ידו. 

בניגוד למבנה המקובל של סימפוניה בתקופתו (ארבעה פרקים) סימפוניה זו בנויה משלושה פרקים בלבד.

פרנק השלים את כתיבת היצירה לאחר שנתיים של עבודה ב-22 באוגוסט 1888. ביצוע הבכורה של היצירה נערך בקונסרבטוריון פריז ב-17 בפברואר 1889 בניצוחו של הכנר ז'ול גרסין.

פרנק הקדיש את הסימפוניה לתלמידו אנרי דיפארק.

## תזמור הסימפוניה
* 2 חלילים
* 2 אבובים
* קרן אנגלית
* 2 קלרינטים (בסי במול)
* קלרינט בס
* 2 בסונים
* 4 קרנות יער
* 2 קורניות
* 2 חצוצרות
* 3 טרומבונים
* טובה
* טימפני
* נבל
* כלי קשת

## מבנה היצירה
היצירה בניגוד למבנה המקובל של סימפוניה בשלהי התקופה הרומנטית בנויה משלושה פרקים בלבד. 

פרנק מחביא את הפרק השלישי המקובל (סקרצו) כחלק ממבנה הפרק השני.

### פרקי היצירה
***לנטו - אלגרו מה נון טרופו (Lento; Allegro ma non troppo)**

פרק זה בסימפוניה בנוי סביב הנושא המופיע בפתיחת הפרק אצל סקציית הבאס, הצ'לים והויולות -

נושא זה מפותח לכל אורך הפרק, תוך מעבר בין הכלים השונים.

נושא זה חוזר ומופיע בפרקיה הבאים של היצירה, ומהווה את הבסיס הרעיוני ליצירה.

***אלגרטו (Allegretto)**

פרק זה מפורסם במיוחד במנגינה שמנגנת הקרן האנגלית בליווי הנבל וכלי המיתר.

בתוך פרק זה מחביא פרנק את הפרק השלישי המקובל (סקרצו) כחלק משתי חטיבות של טריו המופיעות לאורכו של הפרק.

***אלגרו נון טרופו  (Allegro non troppo)**

הפרק מתחיל במנגינה מז'ורית ושמחה, מנגינה זו מפותח לאורכו של הפרק בכל דרכים המקובלות במסגרת צורת הסונאטה.

הקודה חוזרת לנושא היצירה מהפרק הראשון בצורה דרמטית ומרשימה הכוללת את כלל התזמורת.

## ראו גם
* מוזיקה רומנטית

## קישורים חיצוניים
* , באתר מיזם ספריית התווים הבינלאומי

קטגוריה:מוזיקה קלאסית
ועכשיו לחלק האינטרגלקטי

**ועכשיו לחלק האינטרגלקטי** הוא אלבום הסולו השלישי של הראפר הישראלי טונה. האלבום יצא לאור ב-13 בדצמבר 2019 דרך חברת התקליטים "ועד הוייב". מהאלבום יצא הסינגל "אנרגיה", שיצא לאור 6 חודשים לפני צאת האלבום בליווי וידאו קליפ.

## רקע והפקה
כל שירי האלבום הופקו על ידי ניר דנן ויקיר בן טוב, המפיקים המוזיקליים הקבועים של טונה שהפיקו גם את אלבומיו הקודמים. באלבום מתארחים רביד פלוטניק, לירון עמרם, פלד, מיכאל סוויסה, נורוז ואחשתיים. את רוב שירי האלבום כתב טונה לבדו והלחין עם ניר דנן. בשירים אחדים השתתפו אומנים אחרים במילים ובלחן. השיר המסיים של האלבום, "שמבלה" מכיל דגימה מתוך שירם של להקת IS הופ "שמבולה", וחבריה קיבלו קרדיט באלבום בכתיבת השיר לצד טונה.

זהו אלבום טראפ, בניגוד לאלבומיו הקודמים של טונה. במהלך כל האלבום נשמעים אפקטים של לייזר המסתנכרנים עם הקצב.

באלבום יש שימוש רב ב-"Gapless Playback" , מעברים מטראק לטראק, מה שיוצר שמיעה רציפה בלי שקט בין השירים.

במרבית שירי האלבום טונה מזכיר את שחרורו מחברת התקליטים עננה, שהוציאה את שני אלבומיו הקודמים.

שם האלבום ועטיפתו, שעוצבה על ידי המעצב חן מכבי, הם מחווה לאלבומו של הראפר הישראלי וחברו של טונה, רביד פלוטניק, "ועכשיו לחלק האומנותי".

רוב שירי האלבום מסתיימים בדגימות ממקורות שונים העוסקים בחלל החיצון ובחוצנים. בין היתר שולבו בו הקלטות מדיווחי התקשורת על התרסקות הגשושית "בראשית", שהייתה הגשושית הישראלית הראשונה שיועדה לנחות בירח, מהרצאתו של ד"ר עמרי ונדל "החיים בעולמות רחוקים" ומסרטו של אילן שושן "Aliens".

## ביקורות

מבקר המוזיקה בן שלו סקר את האלבום עבור עיתון הארץ וכתב . מבקרת המוזיקה עינת אוליבייר כתבה במעריב 

יוסי חרסונסקי סקר את האלבום בחיוב והעניק לו ציון של ארבעה כוכבי זהב מתוך חמישה.

## רשימת רצועות

## קישורים חיצוניים

* 

## הערות שוליים

קטגוריה:אלבומי טונה
קטגוריה:אלבומי קונספט
דיאב

**דיאב** (בערבית: **دياب**) הוא שם משפחה.

קטגוריה:שמות משפחה ערביים
וספה PX

**וספה PX** (באיטלקית: **Vespa PX**, קרוי גם: **Piaggio Vespa PX**) הן מספר סדרות של קטנועים מתוצרת יצרנית הרכב הדו-גלגלי **[[פיאג'ו]]**, ממשפחת המותג וספה, אשר יוצרו באיטליה בין השנים 1977–2017.

## דגמים

* "P 125 X" - מנוע 123 סמ"ק, יוצר בין השנים 1977–1981.
* "PX 125 E" - מנוע 123 סמ"ק, יוצר בין השנים 1982–1987.
* "P 150 X" - מנוע 150 סמ"ק, יוצר בין השנים 1978–1997.
* "PX 150 E" - מנוע 150 סמ"ק, יוצר בין השנים 1977–1997.
* "P 200 E" - מנוע 198 סמ"ק, יוצר בין השנים 1981–1986.
* "PX 200 E" - מנוע 198 סמ"ק, יוצר בין השנים 1982–1997.
* "PX 80 E" - מנוע 79 סמ"ק, יוצר בין השנים 1986–1999.
* "P 80 X" - מנוע 79 סמ"ק, יוצר בין השנים 1981-1983.
* "PX 125 E" - מנוע 123 סמ"ק, יוצר בין השנים 1987–1998.
* "PX 125 T5" - מנוע 123 סמ"ק, יוצר בין השנים 1998–2008.
* "PX 200 E GS" - מנוע 198 סמ"ק, יוצר בין השנים 1998–2008.
* "PX 125" - מנוע 123 סמ"ק, יוצר בין השנים 1998–2001.
* "PX 150" - מנוע 150 סמ"ק, יוצר בין השנים 2011–2016.
* "PX 200" - מנוע 198 סמ"ק, יוצר בין השנים 2011–2016.

## "וספה PX"

* מנוע קירור אוויר.
* קיבולת מכל דלק - 8 ליטר (2–2.5 ליטר רזרבה).
* תאוצה בין 0–100 קמ"ש היא 9.3 שניות (דגם "P 125 E", שנת 1983).

## תמונות

קובץ:Vespa PX 125 (2013).jpg | דגם "וספה PX 125", שנת 2013
קובץ:Vespa125px1998.png | דגם "וספה PX 125", שנת 1998 (ברקע פיאט פנדה)
קובץ:2017-09-28 (667) Vespa PX 125 at Bahnhof Tullnerfeld, Austria.jpg | דגם "וספה PX 125"
קובץ:Vespa PX 125 E, red (1).jpg | דגם "וספה PX 125 E"
קובץ:Vespa PX 125 E, red (2).jpg | דגם "וספה PX 125 E"
קובץ:Vespa (8816562976).jpg | דגם "וספה PX 200"
קובץ:Vespa PX 200 Millennium 2003.jpg | דגם "וספה PX 200", שנת 2003
קובץ:Vespa PX150 (2017 Model).jpg | דגם "וספה PX 150", שנת 2017
קובץ:Croatia-01405 - Red is Great... (9554145452).jpg | דגם מסדרה "וספה PX"


## ראו גם
* קטנוע
* וספה
* וספה GTS
* וספה T5 
* וספה קוזה
* וספה ספרינט

## קישורים חיצוניים

* 
* 
* אתר מותג וספה הבינלאומי 

## הערות שוליים

קטגוריה:קטנועים
קטגוריה:כלי רכב שהושקו ב-1977
קטגוריה:כלי רכב איטלקיים
קטגוריה:וספה
קטגוריה:כלי רכב דו-גלגליים
הר אדיקסון

**הר אדיקסון** (באנגלית: **Mount Edixon**) הוא הר ברכס לאנטרמן, בדרום מזרח הרי באוורס, בארץ ויקטוריה, שבאנטארקטיקה.

גובהו של ההר 2,080 מטרים מעל פני הים.

ההר ממוקם בחוף פנל, 9.8 קילומטרים דרומית-מזרחית לפסגת באוורס שברכס לאנטרמן.

## היסטוריה
### מקור השם

שמו של ההר ניתן לו על ידי המשלחת הצפונית של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר 1963–1964.

ההר נקרא על שמו של לוטננט קומנדר ג'יימס ר. אדיקסון (James R. Edixon), טייס בטייסת VX-6 של צי ארצות הברית, שהיה אחראי על הסיוע האווירי שניתן למשלחת הסקר הגאולוגי של ניו זילנד.

## קישורים חיצוניים
* הר אדיקסון באתר הסקר הגאולוגי של ארצות הברית
* הר אדיקסון באתר הגאזט האנטארקטי של ממשלת ניו זילנד
* הר אדיקסון באתר הגאזט האנטארקטי של ממשלת אוסטרליה
* הר אדיקסון באתר הגאזט האנטארקטי המשווה SCAR של ממשלת אוסטרליה
* הר אדיקסון באתר peakery

## הערות שוליים

אדיקסון
אדיקסון
אולסון

**אולסון** (Olsson, Olson) הוא שם משפחה.

קטגוריה:שמות משפחה שוודיים
קטגוריה:שמות משפחה פטרונימיים
Foreign Affair (אלבום)

**Foreign Affair** (בעברית: **יחסים בינלאומיים**) הוא אלבום האולפן השביעי של הזמרת-יוצרת האמריקאית טינה טרנר. האלבום יצא לאור ב-13 בספטמבר 1989, על ידי חברת התקליטים קפיטול רקורדס. מתוך האלבום יצאו שישה סינגלים.

עם יציאתו נכנס האלבום אל המקום הראשון במצעד האלבומים הבריטי.

## רקע והצלחה
ב-AllMusic זכה האלבום לביקורת חיובית, תוך שהוענק לו ציון של שלושה כוכבי זהב מתוך חמישה בסך הכל. האלבום נחת במיקום נמוך במצעד הבילבורד 200, אך לאחר כמה שבועות במצעד, הצליח להגיע אל המקום ה-31. בסך הכל, צעד האלבום במצעד במשך 21 שבועות, תוך שקיבל מטעם איגוד תעשיית ההקלטות האמריקאי את תואר הזהב, על מכירות של למעלה מחצי מיליון עותקים במדינה.

במצעד האלבומים הבריטי התברג האלבום בשבוע צאתו במקום הראשון. במהלך 18 חודשים שהה האלבום במצעד, תוך שחווה שם עליות ומורדות. בשנת 1990 ובשנת 1991, המשיך האלבום לצעוד במצעד. במרוצת השנים, קיבל האלבום את תואר הפלטינה המחומשת מטעם איגוד תעשיית ההקלטות הבריטי, על מכירות של למעלה מ-1,500,000 עותקים במדינה, דבר אשר הופך אותו לאחד מהאלבומים הנמכרים ביותר במדינה בשנות ה-80 של המאה ה-20.

האלבום זכה להצלחה גם באוסטריה והגיע אל המקום הראשון במצעד האלבומים של המדינה, תוך שקיבל את תואר הפלטינה המשולשת על מכירות של למעלה מ-150,000 עותקים במדינה. בין היתר, נמכר האלבום בלמעלה מ-300,000 עותקים בצרפת.

## רשימת רצועות
### מהדורת 1989

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי טינה טרנר
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת קפיטול רקורדס
בראונלי

**בראונלי** (באנגלית: **Brownlee, Brownley**) הוא שם משפחה.

קטגוריה:שמות משפחה
סבובודה

**סבובודה** (בצ'כית: **Svoboda**) הוא שם משפחה צ'כי.

קטגוריה:שמות משפחה
אובלק

**אובלק** (Oblak) הוא שם משפחה.

## קישורים חיצוניים

קטגוריה:שמות משפחה
Voila

***Voila*** הוא אלבום האולפן השביעי של הזמרת-יוצרת האמריקאית בלינדה קרלייל. האלבום יצא לאור ב-5 בפברואר 2007 באירופה, וב-6 בפברואר 2007 באמריקה הצפונית, בהוצאת חברת התקליטים רייקו-דיסק. מתוך האלבום יצא הסינגל היחיד "I Still Love Him".

האלבום הוא אלבום האולפן הראשון של קרלייל מאז *[[A Woman and a Man]]*, אותו הוציאה בשנת 1996.

## רקע והצלחה
בהודעה לעיתונות שנמסרה באוקטובר 2006, אמרה קרלייל "אחרי שעברתי לצרפת, התוודעתי לשאנסון הצרפתי הקלאסי, תוך שנחשפתי גם להרבה מוזיקת פופ צרפתית. הבנתי שיש עולם שלם של אמנים וזמרים שלא הכרתי. כשגיליתי את כל השירים המדהימים הללו, התאהבתי במוזיקה הזו ורציתי להקליט כאלו בעצמי".

בארצות הברית, נמכר האלבום במידה מצומצמת בעקבות היותו אלבום בשפה הצרפתית. בראשית צאתו, נמכר במדינה בלמעלה מ-3,000 עותקים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בלינדה קרלייל
קטגוריה:אלבומים בצרפתית
ז'ראר דה וקולר

**ז'ראר דה וקולר** (; 25 באפריל 1918, פריז - 7 באוקטובר 1995, אוסטין) היה אסטרונום צרפתי, שפעל שנים רבות בארצות הברית. פיתח סיווג מורפולוגי של גלקסיות.

## חייו
ז'ראר דה וקולר נולד בפריז ובשנת 1939 סיים את סורבון. בשנים 1945–1950 הוא עבד במכון האסטרופיזי בפריז. לאחר מכך הוא עבר באוסטרליה, מצפה הכוכבים לוול, מצפה הכוכבים של מכללת הרווארד ומשנת 1960 באוניברסיטת טקסס באוסטין. בשנת 1965 קודם לדרגת פרופסור.

בין המחקריו הראשונים היה חקר מאדים. בשנת 1959, אחרי ביצוע מספר תצפיות בלה הוגא, הוא העריך שטמפרטורת האטמוספירה של מאדים בחלקיו העליונים היא בין 210–300 מעלות קלווין.

הוא עבד על סיווג מורפולוגי של גלקסיות ופרסם את התוצאות בשנת 1959. בסך הכל הוא פרסם שלושה קטלוגים של גלקסיות.

על מחקריו הוענקו לו מספר פרסים בינלאומיים. הוא היה חבר באקדמיה הלאומית למדעים של ארצות הברית.

## קישורים חיצוניים

* קורות חיים

קטגוריה:ערכים שבהם תבנית בריטניקה אינה מתאימה
קטגוריה:אסטרונומים צרפתים
קטגוריה:אסטרונומים אמריקאים
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת טקסס באוסטין
קטגוריה:סגל אוניברסיטת הרווארד
קטגוריה:צרפתים שנולדו ב-1935
קטגוריה:צרפתים שנפטרו ב-1995
התזמורת הסימפונית ע"ש סימון בוליבר

**התזמורת הסימפונית על שם סימון בוליבר** (בספרדית: **Orquesta Sinfónica Simón Bolívar**) היא תזמורת נוער מוונצואלה הקרויה על שמו של הגיבור הלאומי הוונצואלי סימון בוליבר. התזמורת נוסדה בשנת 1975 על ידי הפסנתרן והכלכלן הוונצואלי חוסה אנטוניו אבראו. גוסטאבו דודאמל הוא המנהל האמנותי של התזמורת מאז 1999. התזמורת עבדה עם מנצחים מפורסמים רבים, דוגמת קלאודיו אבדו וסיימון ראטל.

## פרסים ומועמדויות

## קישורים חיצוניים

* 

## הערות שוליים

2019 12
קטגוריה:תזמורות סימפוניות
קטגוריה:ונצואלה: תרבות
קטגוריה:קראקס
קטגוריה:תזמורות נוער
Belinda

***Belinda*** (בעברית: **בלינדה**) הוא אלבום הבכורה של הזמרת-יוצרת האמריקאית בלינדה קרלייל. האלבום יצא לאור ב-19 במאי 1986, בהוצאת חברת התקליטים  רקורדס. מתוך האלבום יצאו ארבעה סינגלים.

האלבום הגיע למקום השלושה-עשר במצעד הבילבורד 200.

## רקע
הסינגל הראשון מתוך האלבום יצא לאור בשנת 1986, בשם "Mad About You". השיר זכה להצלחה בין-לאומית, תוך שהצליח לכבוש את פסגת המצעד של קנדה. בהמשך, איגוד תעשיית ההקלטות הקנדי העניק לשיר את תואר הזהב על מכירות של למעלה מ-50,000 עותקים במדינה. הסינגל השני "I Feel the Magic", זכה להצלחה גם כן, כאשר הצליח להיכנס אל מצעד הבילבורד הוט 100, וגם אל המצעד של קנדה. הסינגל השלישי "Band of Gold" והרביעי "Since You've Gone", זכו להצלחה מתונה.

האלבום עצמו זכה להצלחה רבה, כאשר קיבל את תואר הזהב מטעם איגוד תעשיית ההקלטות האמריקאי על מכירות של למעלה מ-500,000 עותקים בארצות הברית. בהמשך, קיבל את תואר הפלטינה בקנדה, על מכירות של למעלה מ-100,000 עותקים במדינה. במצעד האלבומים של קנדה, הגיע האלבום אל המקום ה-24.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-1986
קטגוריה:אלבומי בלינדה קרלייל
קטגוריה:אלבומים באנגלית
מועדון פטיש

**מועדון פטיש** הוא מועדון לילה, בר, אתר חברתי או מרכז בילוי אחר, הפונה אל קהל לקוחות המעוניינים בפעילויות פטיש מסוימות או בפעילות של פטיש ספציפי, כמו גם בפעילויות סאדומאזוכיזם (BDSM) על גווניו. בחלק מהמועדונים ישנה פעילות אקטיבית למימוש הפטיש, בעוד במועדונים אחרים המועדון משמש כמקום מפגש חברתי לאנשים עם פטיש דומה. אירועי קהילת פטיש מתקיימים לעיתים קרובות באתרים ובמקומות ציבוריים שייעודם הרגיל בדרך כלל משמש לשימושים אחרים, כגון אולמות אירועים, מועדוני לילה או כל מקום ציבורי אחר, על ידי ארגון, הזמנת מקום וגביית תשלום מראש.

בישראל, מועדון הפטיש הפעיל היחיד הוא מועדון הדאנג'ן, המתמקד בפעילויות BDSM מגוונות כמו גם בפטישים מסוגים רבים.
## ראו גם
* מסיבת משחק (BDSM)

## הערות שוליים

קטגוריה:מועדוני לילה
קטגוריה:פנאי
קטגוריה:פטישיזם מיני
קטגוריה:BDSM
Wilder Shores

***Wilder Shores*** הוא אלבום האולפן השמיני של הזמרת-יוצרת האמריקאית בלינדה קרלייל. האלבום יצא לאור ב-29 בספטמבר 2017, בהוצאת חברת התקליטים אדסל רקורדס. ב-21 באפריל 2018 הוציאה קרלייל מהדורה מחודשת של האלבום, בהוצאת חברת התקליטים דימון רקורדס.

האלבום הגיע למקום הרביעי במצעד אלבומי העולם של בילבורד.

## רקע
קרלייל אמרה שההשראה מאחורי האלבום היא קונדליני יוגה: "אני עוסקת בקונדליני יוגה למעלה מעשרים וחמש שנים, ובשנים עשר השנים האחרונות בניתי לעצמי שגרת תרגול רצינית בנוגע לכך. תמיד רציתי להוציא אלבום כזה, אך הרגשתי מוכנה לכך רק בתחילת שנת 2015".

בממלכה המאוחדת זכה להצלחה מתונה, כאשר הגיע למקום החמישים במצעד האלבומים המסחריים.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בלינדה קרלייל
קטגוריה:אלבומים באנגלית
על הקרח 2

**"על הקרח 2"** (ברוסית: **«Лёд 2»**) הוא סרט מלודרמה ספורטיבית רוסית, בבימויו של ז'ורה קריז'ובניקוב, בהפקתו של פיודור בונדרצ'וק ובכיכובם של אלכסנדר פטרוב ואגליה טראסובה. הקרנת הבכורה נערכה ב-14 בפברואר 2020, חג האהבה.

הסרט מהווה סרט המשך לסרט **"[[על הקרח (סרט)|על הקרח]]"** ובדומה לקודמו הפך לשובר קופות משהכניס 207,98 מיליון רובלים ביום הבכורה, במה שמהווה להכנסה הגבוהה ביותר לסרט קולנוע רוסי ביום הבכורה. בהמשך הגיע לשיא נוסף כשהכניס בתוך שבוע וחצי יותר ממיליארד רובל בתוך שבוע והוכתר לשובר קופות. בסך הכל הכניס הסרט 1,546,162,680 מיליארד רובלים וצפו בו 6,000,000 מיליון איש.

## עלילה
הסרט מתרחש לאחר האירועים המסופרים בסרט המקורי: מה קורה באגדות לאחר חתונת הנסיך והנסיכה? מחליקת הקרח נדיה לאפשינה ושחקן ההוקי סשה גורין התחתנו ויותר מכל דבר אחר הם חולמים על ילד. נכון, המחיר שהם יצטרכו לשלם עבור החלום הזה יהיה גבוה באופן בלתי נתפס. לאחר תהפוכות כאלה, נראה שאי אפשר לסמוך על סוף טוב. אבל אם אתם חושבים כך, אתם לא יודעים כלום על סיפורים אמיתיים...

## שחקנים ודמויות
* אגליה טראסובה נאדז'דה "נאדיה" לאפשינה
* אלכסנדר פטרוב כאלכסנדר "סשה" גורין
* מריה ארונובה כאירינה שטאלינה
* יוליה חלינינה כריטה
* נאדז'דה מיכאלקובה כאניה
* ויטאליה קורניינקו כבתם של נאדיה וסשה
* סרגיי קוזנצוב כמאבטח
* סרגיי לאוויגין

## הפקה
זמן קצר לאחר צאת הסרט הקודם נודע כי על התסריט יעבוד הבמאי ז'ורה קריז'ובניקוב. הצילומים החלו ב-12 במרץ 2019 באגם באיקל ונערכו גם במוסקבה, מחוז אירקוטסק ובבוריאטיה.

## קישורים חיצוניים
* 

* על הקרח 2, באתר kinopoisk.ru
* על הקרח 2, באתר סינמה סיטי

## הערות שוליים

קטגוריה:החלקה על הקרח בקולנוע ובטלוויזיה
קטגוריה:מוסקבה בקולנוע
קטגוריה:סרטי 2020
קטגוריה:סרטי VGTRK
קטגוריה:סרטי דרמה רוסיים
קטגוריה:סרטי הוקי קרח
קטגוריה:סרטי המשך רוסיים
קטגוריה:סרטי נעורים רוסיים
קטגוריה:סרטים ברוסית
קטגוריה:סרטים רומנטיים
קטגוריה:סרטים שצולמו ברוסיה
קטגוריה:ערוץ CTC: סרטים
קטגוריה:סרטים על ילדים
Heaven on Earth

***Heaven on Earth*** (בעברית: **גן עדן עלי אדמות**) הוא אלבום האולפן השני של הזמרת-יוצרת האמריקאית בלינדה קרלייל. האלבום יצא לאור ב-5 באוקטובר 1987, בהוצאת חברות התקליטים וירג'ין רקורדס ו-MCA רקורדס. מתוך האלבום יצאו שישה סינגלים.

האלבום הגיע למקום הרביעי במצעד האלבומים הבריטי.

## רקע והצלחה
ב-*[[AllMusic]]* זכה האלבום לביקורת חיובית, וקיבל דירוג של ארבעה כוכבי זהב מתוך חמישה בסך הכל. בשנת 1989, אף השוו את *[[Runaway Horses]]* לאלבום הזה. האלבום נחת במקום גבוה בשבוע צאתו במצעד הבילבורד 200, ובשבוע לאחר מכן הצליח להגיע למקום השלושה-עשר. בסך הכל, צעד האלבום במצעד במשך 51 שבועות, תוך שקיבל מטעם איגוד תעשיית ההקלטות האמריקאי (RIAA) את תואר הפלטינה, על מכירות של למעלה ממיליון עותקים במדינה.

במצעד האלבומים הבריטי התברג האלבום בשבוע צאתו במקום הרביעי. בהמשך, קיבל את תואר הפלטינה המרובעת על מכירות של למעלה מ-1,200,000 מיליון עותקים במדינה, מה שהופך אותו לאחד מאלבומיה הנמכרים ביותר של קרלייל במדינה, ולאחד מהאלבומים הנמכרים ביותר בבריטניה בשנת 1987.

מתוך האלבום יצאו הלהיט הבינלאומי "Heaven Is a Place on Earth", אשר הצליח לכבוש את פסגת מצעד הבילבורד הוט 100, מצעד הסינגלים הבריטי, ומצעדי שירים נוספים. השיר זכה למועמדות בטקס פרסי גראמי בקטגוריית "ביצוע הפופ הווקאלי הטוב ביותר – אישה".

## רשימת רצועות
### מהדורת 1987

### מהדורת 2013

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בלינדה קרלייל
קטגוריה:אלבומים באנגלית
קטגוריה:אלבומים שהופקו על ידי ריק נואלס
קטגוריה:אלבומי חברת וירג'ין רקורדס
קטגוריה:אלבומי חברת MCA רקורדס
אלף (כוכב לכת)

**HAT-P-9b** הנקרא רשמית "**אָלֶף"**, הוא כוכב לכת חוץ-שמשי המרוחק כ-1,500 שנות אור בקבוצת הכוכבים עגלון.
כוכב לכת זה התגלה בשיטת פוטומטריית מעבר (Transit photometry) ב-26 ביוני 2008. יש לו מסה של 0.78 מסות צדק, ורדיוס של 1.4 רדיוסי צדק.

כוכב לכת זה הוא "צדק חם", כלומר גרם הדומה בגודלו לצדק ומקיף את הכוכב שלו (תבל) במסלול קרוב מאוד, עם זמן הקפה של 3.92 ימים .

שמו של "אָלֶף" נבחר על ידי הציבור הישראלי כחלק מהמיזם לרגל חגיגות 100 שנה לאיגוד האסטרונומי הבינלאומי (IAU). במסגרת הפרויקט האיגוד הציע למאות מדינות להעניק שם לכוכב לכת ולכוכב במערכת שמש חיצונית שנבחרה לכל מדינה. מעל 110 מדינות השתתפו בבחירת השם לכוכבי הלכת שניתנו למדינות ומעל 400 אלף איש ברחבי העולם הצביעו לשם של כוכב הלכת שלהם.

## קישורים חיצוניים

* הציבור בחר: "אָלֶף" הוא שמו של כוכב הלכת הישראלי הראשון בחלל באתר סוכנות החלל הישראלית
* 
* 

## הערות שוליים

קטגוריה:כוכבי לכת חוץ-שמשיים
קטגוריה:קבוצת הכוכבים עגלון
יחסי הממלכה המאוחדת – סוריה

ממוזער|שגרירות סוריה בלונדון
**יחסי הממלכה המאוחדת – סוריה** הם יחסי החוץ בין הממלכה המאוחדת וסוריה.

## היסטוריה
### מלחמת העולם הראשונה
בסתיו 1918 כבשו כוחות האימפריה הבריטית את שטחי סוריה, כחלק מהמערכה על סיני וארץ ישראל במלחמת העולם הראשונה, בקרבות שכללו את כיבוש דמשק וחלב. לאחר המלחמה העבירו הבריטים את שטחי סוריה לצרפת, כחלק מהסכם סייקס–פיקו.

### מלחמת העולם השנייה
במהלך מלחמת העולם השנייה הייתה סוריה תחת שלטון צרפת של וישי, אשר שיתף פעולה עם גרמניה הנאצית, ובעקבות כך פלשו כוחות חבר העמים הבריטי לסוריה ולבנון בקיץ 1941, ולאחר כיבושן מסרו אותן לכוחות צרפת החופשית.

### סוריה העצמאית

ב־1967 ניתקה סוריה את יחסיה עם הממלכה המאוחדת בעקבות מלחמת ששת הימים.

### מלחמת האזרחים הסורית
מאז פרוץ מלחמת האזרחים בסוריה בשנת 2011, היחסים התדרדרו, ובריטניה הייתה אחת המדינות הראשונות שהכירו באופוזיציה הסורית כנציגה הלגיטימית היחידה של העם הסורי. שגרירות סוריה בלונדון נסגרה בשנת 2013.

באמצע נובמבר 2015, ניסחה צרפת החלטה של מועצת הביטחון הקוראת לחברי האו"ם "לנקוט בכל האמצעים הדרושים" במאבק נגד המדינה האסלאמית וחזית אל-נוסרה. למחרת הממלכה המאוחדת קיבלה חסות משותפת להחלטה שנוסחה על ידי צרפת. ב-20 בנובמבר 2015, מועצת הביטחון של האו"ם קיבלה פה אחד את ההחלטה הצרפתית-בריטית שנערכה בחסות.

באפריל 2018 ביצעו צרפת, ארצות הברית ובריטניה סדרה של תקיפות צבאיות שבהן היו מעורבים מטוסים וטילים ששוגרו מספינות נגד אתרי ממשל מרובים בסוריה. התקיפות נעשו בתגובה לתקיפה הכימית של דומא נגד אזרחים ב-7 באפריל, שאותה ייחסו לממשלת סוריה. ממשלת סוריה הכחישה את המעורבות בתקיפות בדומא וכינתה את התקפות האוויר הפרה של החוק הבינלאומי.

### לאחר נפילת משטר אסד
ראש ממשלת בריטניה קיר סטארמר ושר החוץ דייוויד לאמי בירכו על נפילת משטר אסד ב-8 בדצמבר 2024. שבוע לאחר מכן, הכריזה בריטניה על חבילת סיוע בסך 50 מיליון ליש"ט לתמיכה במזון, מחסה, שירותי בריאות ושיקום שירותים חיוניים בסוריה.

ב-24 באפריל 2025, בריטניה הסירה סנקציות על מספר סוכנויות ממשלתיות סוריות, ביניהם משרד הפנים, משרד ההגנה ושירות הביון הכללי, כמו גם על המשטרה, חיל האוויר, הצבא וכלי התקשורת הממלכתיים.

ב-5 ביולי 2025 ביקר שר החוץ הבריטי לאמי בדמשק, והכריז על חידוש היחסים הדיפלומטיים בין בריטניה לסוריה.

## נציגויות דיפלומטיות
בריטניה מחזיקה בסוריה שגרירות בדמשק וקונסוליות בחלב ולטקיה, אולם השגרירות הסורית בלונדון נסגרה בעקבות מלחמת האזרחים.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארגנטינה–קנדה

**יחסי ארגנטינה–קנדה** הם היחסים שבין **[[ארגנטינה|הרפובליקה הארגנטינאית]]** לבין **[[קנדה]]**. לארגנטינה שגרירות באוטווה ושתי קונסוליות כלליות במונטריאול ובטורונטו; לקנדה שגרירות בבואנוס איירס. היחסים הדיפלומטיים בין שתי המדינות נוסדו ב-1945 כהמחאה.

## קהילות הילידים בשתי המדינות
לאורך העשור הראשון של המאה ה-21 השתפרו היחסים בין קהילות הילידים בארגנטינה ובקנדה במידה ניכרת, ויוזמות בתחום הפוליטי, המסחרי, הבינלאומי, האקדמי, התרבותי וטכנולוגיית המידע (IT) נוצרו בתדירות גוברת והולכת. משלחות רבות משתי המדינות ביקרו אחת אצל השנייה והחליפו רשמים ודעות. בסוף 2005 נערכה ועידת הפסגה הילידית השנייה של אמריקה בבואנוס איירס ובמנדוזה בסיוע ממשלת קנדה ותמיכה ארגונית מאספת האומות הראשונות.

## סחר
[ממוזער|[נשיא ארגנטינה מאוריסיו מאקרי וראש ממשלת קנדה ג'סטין טרודו בבואנוס איירס, 2016]]
התוצר המקומי הגולמי של ארגנטינה גדל ב-9% בשנים 2014–2017. לחברות קנדיות יש קשר לצמיחה הזו, עקב ההבנה המתחזקת שביכולתן להציע טכנולוגיות שונות לסקטורים שונים במדינה דוגמת האנרגיה, הכרייה, התקשורת, הסביבה והחקלאות. הן נהנו מהאקלים, המשאבים הטבעיים, צפיפות האוכלוסייה והגאוגרפיה דומים לאלו בקנדה.

הודות להתאוששות הכלכלה הארגנטינאית, ייצוא הסחורות הקנדיות לארגנטינה יותר מגדל פי ארבעה במהלך שנים אלו ועבר את ה-175 מיליון דולר. בשנת 2005 הסחר הבילטרלי בטובין עבר את ה-625 מיליון דולר היווה הרוב במסחר עם סכום כולל של 452.5 מיליון דולר.

היקף ההשקעות הקנדיות בארגנטינה עבר את ה-4.6 מיליארד דולר. חלק ניכר מההשקעות בוצע בסקטור החקלאי-תעשייתי בו ובמגוון מוצרים כגון דגנים, דשן, מוצרי חלב, מוצרי דגים ומקנה. לקנדה גם כן יתרונות בתחומי הכרייה, האנרגיה, ההדפסה, התקשורת והבנייה.

## קישורים חיצוניים

* שגרירות ארגנטינה בקנדה
* שגרירות קנדה בבואנוס איירס
* יחסי קנדה-ארגנטינה

## הערות שוליים

קטגוריה:ערכים ללא קטגוריות פיזיות - יחסי חוץ
פאבלו דוראדו

**פאבלו דוראדו** (בספרדית: **Pablo Dorado**; 22 ביוני 1908 – 18 בנובמבר 1978) היה כדורגלן אורוגוואי, ששיחק בעמדת החלוץ.

דוראדו ידוע בעיקר בגלל היותו השחקן הראשון שכובש בגמר המונדיאל, כאשר עשה זאת בדקה ה-12' בגמר מונדיאל 1930 נגד ארגנטינה.

את הקריירה שלו התחיל בקבוצה בז'ה ויסטה שבאורוגוואי, ולאחר מכן עבר לריבר פלייט שבארגנטינה, שם שיחק במשך 4 שנים וזכה בליגת העל הארגנטינאית בשנת 1932.

דוראדו ערך בנבחרת אורוגוואי 7 הופעות, בהן כבש 3 שערים בין השנים 1929–1932. במונדיאל 1930 כבש דוראדו את השער הראשון בניצחון 0–4 על רומניה, וגם כבש את השער הראשון במשחק הגמר נגד ארגנטינה. אורוגוואי ניצחה בגמר 2–4 וזכתה בטורניר. את שערו האחרון בנבחרת כבש גם כן נגד ארגנטינה, רק שהפעם במשחק ידידות.

## קישורים חיצוניים

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני נבחרת אורוגוואי
קטגוריה:כדורגלני ריבר פלייט
קטגוריה:ילידי 1908
קטגוריה:נפטרים ב-1978
לשכת החקירות הממלכתית (אוקראינה)

**לשכת החקירות הממלכתית של אוקראינה** (באוקראינית: **Державне бюро розслідувань**, בראשי תיבות **ДБР**) לשעבר **[[לשכת החקירות הלאומית (אוקראינה)|לשכת החקירות הלאומית]]** היא גוף חקירות בכיר, שהוקם בשנת 2017 על פי צו מיוחד מנשיא אוקראינה פטרו פורושנקו. הלשכה נחשבה לגוף עצמאי, האחראי למלחמה בפשע המאורגן ובשחיתות ומהווה למקבילה האוקראינית ל-FBI האמריקני.
## היסטוריה

לשכת החקירות הממלכתית יונקת את שורשיה מגוף לשכת החקירות הלאומית שהוקם בשנת 2005 אך לא היו לו סמכויות שיטור מספיקות להיאבק בשחיתות.

בשנת 2015 נחקק חוק להקמת לשכת החקירות הממלכתית (באוקראינית: **Державне бюро розслідувань**), שנחתם ואושר על ידי הנשיא פטרו פורושנקו בשנת 2016 ובשנת 2017 נקבע כי הגוף החדש יפעל באופן עצמאי ממשרד המשפטים וממשרד התובע הכללי, בהתאם לחקיקה שאושרה בראדה העליונה.

ב-16 בנובמבר 2017 נבחר רומן טרובה, התובע העירוני של לבוב, לכהן כמנהל הלשכה והיא החלה לפעול כגוף חקירות ממשלתי בעל סמכויות אכיפת חוק מוגברות.

במרץ 2020, וולודימיר זלנסקי מינה את אולכסנדר סוקולוב לראש הלשכה.

## מבנה
### מבנה טריטוריאלי
ממוזער|סניף פולטבה של לשכת החקירות הממלכתית.

## קישורים חיצוניים

* 

## הערות שוליים

קטגוריה:אוקראינה: ארגונים ממשלתיים
קטגוריה:ארגוני מאבק בשחיתות
אשת כהן (סרט)

**אשת כהן** הוא סרט קצר ישראלי, שנוצר בשנת 2000 על ידי נאוה (נוסן) חפץ, שכתבה את התסריט וביימה את הסרט במסגרת לימודיה בבית הספר לקולנוע "מעלה". הסרט דובר יידיש. הסרט מבוסס על הכלל ההלכתי לפיו אשת כהן שנאנסה אסורה על בעלה.

## תקציר העלילה
במרכז הסרט נמצאת ריבקי כהן (אמונה צבי), צעירה חרדית, הפותחת את דלת ביתה לגבר זר המבקש צדקה והוא אונס אותה. הילדה חנה'לה, שראתה את האירוע האלים, רצה אל בעלה של ריבקי, מוטל (עומר קורן), הלומד בכולל, ומזעיקה אותו. הוא מגיע לביתו ויחד עם אחותה של ריבקי, לאה (אסתי סבידנסקי), רואה אותה באומללותה. מוטל פונה לבית הדין הרבני שיפסוק האם הוא חייב לגרש את אשתו, בהתאם להלכה הקובעת שאשת כהן שנאנסה אסורה לבעלה. ריבקי עוברת להתגורר בבית אחותה, התומכת בה, ושם היא ממתינה להחלטת בית הדין. גם בעלה ממתין להחלטה זו, ובין השאר משוחח על כך עם דודו, סופר סת"ם, שטוען שללא כל ספק עליו לגרש את אשתו. ריבקי חוזרת לביתם המשותף, שבו היא פוגשת את מוטל, אך הוא שותק בפגישתם ונמנע מקרבה אתה בנימוק "איני יכול", והיא עוזבת מאוכזבת. 

בית הדין מוצא מוצא הלכתי מן הסבך: כיוון שהעדות היחידה לאונס היא עדותה של ריבקי, והיא אינה נחשבת לעדה נאמנה, ובוודאי לא מתקיים "על פי שניים עדים יקום דבר", אין עילה לגירושין. מוטל מבשר לריבקי בשמחה: "את מותרת לי". ריבקי, הפגועה משתיקתו עד כה, אינה ממהרת לשמוח אתו.

עו"ד יעקב שפירא, שדן בהיבט ההלכתי המוצג בסרט, ציין: "הסרט 'אשת כהן' הביא בפנינו נקודת מבט רגישה ואנושית אודות ההשלכות הקיומיות של העמדה ההלכתית המקובלת בנוגע לאשת כהן שנאנסה. הסרט המחיש את הבעייתיות הרגשית הנוצרת בעקבות הדרישה ההלכתית, שהבעל הכהן לא יאמין לאשתו כי נאנסה, והשפעתה על שימור הזוגיות של הבעל הכהן ואשתו אשר נאנסה. ספק אם היה בכוחן של מילים כתובות להביע בעוצמה כה רבה נקודת מבט זו."

## פרסים
הסרט הוקרן בפסטיבלי קולנוע רבים, וזכה בפרסים אחדים:
* פרס שני לסרט הטוב ביותר, פסטיבל הסטודנטים, פוטסדאם, גרמניה, 2001.
* פרס הסרט הקצר הטוב ביותר, פסטיבל סרטי דתות, איטליה, 2002.
* פרס חביב הקהל, "פסטיבל על רגל אחת", וסטצ'סטר, ארצות הברית, 2003.
במלאת 18 שנים לבית הספר "מעלה" בחר תא מבקרי הקולנוע בסרט זה לסרט הטוב ביותר של בית הספר בכל שנותיו.

## קישורים חיצוניים

* אשת כהן, באתר "מעלה"
* אשת כהן, הסרט המלא באתר Vimeo
* 
* 
* Sarah Stern, COHEN’S WIFE FILM ANALYSIS

## הערות שוליים

קטגוריה:אונס בקולנוע
קטגוריה:יהדות חרדית בקולנוע
קטגוריה:סרטי 2000
קטגוריה:סרטי בית משפט
קטגוריה:סרטי דרמה ישראליים
קטגוריה:סרטים ביידיש
קטגוריה:סרטים ישראליים קצרים
קטגוריה:סרטי סטודנטים
קטגוריה:סרטים ישראליים משנת 2000
קטגוריה:נשים בחברה החרדית
Live Your Life Be Free

***Live Your Life Be Free*** (בעברית: **חייה את חייך, היה חופשי**) הוא אלבום האולפן הרביעי של הזמרת-יוצרת האמריקאית בלינדה קרלייל. האלבום יצא לאור ב-14 באוקטובר 1991, בהוצאת חברות התקליטים וירג'ין רקורדס ו-MCA רקורדס. מתוך האלבום יצאו ארבעה סינגלים.

האלבום הגיע למקום האחד-עשר במצעד האלבומים הבריטי.

## רקע וביקורות
ב-*[[AllMusic]]* זכה האלבום לביקורת חיובית, תוך שהעניקו לו ציון של שלושה כוכבי זהב מתוך חמישה בסך הכל. ברולינג סטון לעומת זאת, הפנו כלפי האלבום ביקורת שלילית, תוך שהעניקו לו ציון של שני כוכבי זהב בלבד מתוך חמישה בסך הכל. במגזין *[[Smash Hits]]* קיבל האלבום ציון של שמונה כוכבי זהב מתוך עשרה בסך הכול.

איגוד תעשיית ההקלטות הבריטי (BPI) העניק לאלבום את תואר הזהב על מכירות של למעלה מ-100,000 עותקים במדינה.

## רשימת רצועות
### מהדורת 1991

### מהדורת 2013

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בלינדה קרלייל
קטגוריה:אלבומים באנגלית
קטגוריה:אלבומים שהופקו על ידי ריק נואלס
קטגוריה:אלבומי חברת וירג'ין רקורדס
קטגוריה:אלבומי חברת MCA רקורדס
הפועל רעננה (כדורגל נשים)

**מועדון כדורגל נשים הפועל רעננה** היא מחלקת כדורגל נשים במועדון הפועל רעננה, שכוללת קבוצת נשים המשחקת בליגת העל. מחלקת הנשים נוסדה בשנת 2007 על ידי דורותי גור שחיפשה מסגרת כדורגל לבנותיה כשעלתה מארצות הברית. תחילה הוקמו קבוצות נערות וילדות ורק בעונת 2016/17 הוקמה קבוצת בוגרות והצטרפה לליגת הנשים השנייה. הקבוצה סיימה ראשונה כבר בעונת הבכורה שלה ועלתה לליגת העל.

לקראת עונת 2019/20 עמדה הקבוצה על סף פירוק ואף הודיעה על סיום פעילותה עקב אי עמידת משרד הספורט בהבטחתו להעביר תקציבים לקבוצות כדורגל הנשים אך לאחר התערבות בג"ץ והבטחה להעברת התקציבים הקבוצה המשיכה בפעילות.. בתום עונת 2021/22 סיימה במקום השמיני וירדה לליגה הלאומית.

המועדון כולל גם קבוצות נוער לשלוש קבוצות גיל - נערות, ילדות וטרומיות.

בעונת 2025/2026 הקבוצה משחקת בליגת העל.
## תארים
* **אליפות הליגה השנייה**: 2
** 2016/17
** 2022/23

## קישורים חיצוניים

* 
* עלייה היסטורית של הפועל רעננה בכדורגל נשים באתר הפועל
* 
* לא לגברים בלבד באתר local
* 
* האישה שהקימה את מועדון הכדורגל נשים של הפועל רעננה באתר צומת השרון רעננה
* 

## הערות שוליים

קטגוריה:קבוצות כדורגל נשים ישראליות
קטגוריה:רעננה: מועדוני ספורט
קטגוריה:התאחדות הפועל: מועדוני כדורגל
קטגוריה:התאחדות הפועל: מועדוני ספורט נשים
אירנה קרפלס

**אירנה בן צבי קרפלס** (בסלובקית: **Irene Karppelesová**) הייתה שחיינית יהודייה-סלובקית וישראלית. הייתה אלופה ושיאנית צ'כוסלובקיה ואלופה ושיאנית ארץ ישראל במשחי החזה.

## ביוגרפיה
קרפלס התאמנה בשחייה במועדון בר כוכבא ברטיסלאבה.

באליפות צ'כוסלובקיה לנוער שנערכה בסוף יולי 1937 זכתה קרפלס בשתי מדליות זהב במשחה ל-50 מטר חזה ובמשחה ל-100 מטר חזה, שניהם בשיא צ'כוסלובקיה לנערות חדש. שבוע לאחר מכן, היא זכתה באליפות צ'כוסלובקיה במשחה שליחות 4x100 מטר חזה בשיא לאומי חדש. בתחרות שנערכה במרץ 1938 היא קבעה במשחה ל-400 מטר חזה ובמשחה ל-500 מטר חזה שיא לאומי חדש. באליפות צ'כוסלובקיה שנערכה בסוף יולי 1938 היא זכתה בשתי מדליות זהב, במשחה ל-200 מטר חזה בשיא לאומי חדש ובמשחה שליחות 4x100 מטר חזה בשיא לאומי חדש.

בישיבת היסוד של איגוד השחייה האוטונומי של סלובקיה ב-11 בדצמבר 1938, נמחקו כל השיאים הלאומיים שנקבעו על ידי שחיינים יהודים.

בישראל היא שחתה בקבוצת מכבי חיפה. בתחרות שחייה שנערכה במאי 1940 קבעה קרפלס במשחה ל-200 מטר חזה שיא ארץ ישראל חדש של 3:27.8 דקות. שיא זה החזיק מעמד כ-13 שנים ונשבר על ידי חיותה מרצביאק.

## קישורים חיצוניים
* 
* Dr. Peter Bučka, Ph.D, Jewish Swimming and Sports Club Bar Kochba Bratislava – the Most Successful Sports Club of Slovakia in the Interwar Period 

## הערות שוליים

קטגוריה:שחייניות חזה ישראליות
קטגוריה:שחייניות יהודיות
קטגוריה:שחייניות ארץ-ישראליות
קטגוריה:ספורטאים יהודים סלובקים
קטגוריה:שחייניות צ'כוסלובקיות
קטגוריה:שחייני בר כוכבא ברטיסלאבה
קרח (סרט, 2013)

**"קרח"** (ברוסית: **Лёд**) הוא דרמת ספורט באורך מלא בבימויו של פאבל דרוזדוב. הסרט מגולל את חשיבות מועדון הספורט לא רק בענף הספורט, אלא גם בחיי היומיום.

## עלילה
סשה הוא שחקן הוקי קרח צעיר ונועז. לאחר שהורחק מהקבוצה, הוא ואמו הרופאה עוברים לעיר אחרת. כאן הוא ואמו לא רק יהפכו לחלק מהמועדון החדש שלו, אלא גם יבנו חיים אישיים וימצאו הבנה הדדית.
## שחקנים ודמויות

## הפקה
הסרט צולם בטבר, בה גם נולד הבמאי. הצילומים נערכו במתחם הספורט "יובילייני" בגן העיר, תחנת הנהר ואתרים נוספים. בצילומים השתתפו שחקני קבוצת ההוקי "נמרי טבר".
## פרסים
* פרס מיוחד "לסרט הפותח את עולם הספורט הגדול לנוער" של הפסטיבל "אדם שיודע את העולם" (2013).
* פרס הסרט העלילתי הטוב ביותר במסגרת פסטיבל הסרטים הבינלאומי לסרטי ספורט ה-XII בקרסנוגורסק (2014).
## קישורים חיצוניים

## הערות שוליים

קטגוריה:סרטי ספורט רוסיים
קטגוריה:סרטי הוקי קרח
קטגוריה:סרטים ברוסית
קטגוריה:סרטי נעורים רוסיים
קטגוריה:סרטי דרמה רוסיים
קטגוריה:סרטי 2013
עונת 2018/2019 ביורוקאפ

**עונת 2018/2019 ב[[יורוקאפ]]** הייתה העונה ה-17 של תחרות אירופית זו לקבוצות כדורסל. היא אורגנה על ידי יורוליג בסקטבול. משחקי העונה התקיימה תחת חסות של חברת מזון יוונית Chipita.

המשחק הראשון התקיים ב-2 באוקטובר 2018 ומשחקי הגמר הסתיימו ב-15 באפריל 2019. בתחרות השתתפו 24 קבוצות.

בסדרת משחקי הגמר של התחרות ניצחה ולנסיה וזכתה בגביע בפעם הרביעית בתולדות המועדון. בעקבות כך היא קיבלה זכות להשתתף בעונת 2019/2020 ביורוליג.

## מתכונת התחרות
לתחרות הוזמנו 24 קבוצות מליגות שהיו חברים ביול"ב:

- הליגה האדריאטית, ספרד, רוסיה (VTB)- 3 קבוצות

- צרפת, גרמניה, איטליה, טורקיה - 2 קבוצות

- יוון, ליטא, פולין - קבוצה בודדת

- משתתפי הגמר של עונת 2017/2018 בליגת האלופות בכדורסל

- הזמנה מיוחדת בהתאם להחלטה - 2 קבוצות

קבוצות מפולין ויוון הודיע שלא השתתפו והוחלפו.

בשלב הבתים השתתפו 24 קבוצות מ-13 מדינות שאורגנו ב-6 בתים, שמתוכן 4 עלו לשלב הטופ 16. בטופ 16 הבתים אורגנו במתכונת של 4 קבוצות בכל בית, שמותכן 2 עלו לשלב הרבע הגמר ששוחק במתכונת של הטוב מ-3 עד הגמר.

## שלב הבתים

### בית א'

### בית ב'

### בית ג'

### בית ד'

## טופ 16

### בית ה'

### בית ו'

### בית ז'

### בית ח'

## שלבי הגמר

### משחק הגמר

## פרסים אישיים
* MVP של העונה -  לוק סיקמה מאלבה ברלין
* MVP של הגמר -  ויל תומאס מולנסיה
### נבחרת התחרות

## קישורים חיצוניים
* פירוט התוצאות באתר לינגואספורט
* נתונים מאתר יורופבסקט
* פירוט התוצאות באתר התחרות

קטגוריה:תחרויות כדורסל ב-2018
קטגוריה:תחרויות כדורסל ב-2019
קטגוריה:עונות בגביע יורוקאפ כדורסל
קטגוריה:2018 באירופה
קטגוריה:2019 באירופה